text stringlengths 4 210 |
|---|
na kondakita wine tatungenye nelyo kamo ukuti ni uyu wine tuli nankwe |
kwena peter asuka abepusha ati nga kanshi uko mwaumfwa amashiwi ya musango uyo nikwi |
umwanakashi umo ati twaumfwa ku baisa ne shitima ukufuma ku mufulira |
mukwai abati umukashana wa kantu nasendela umulume utupe tonse nakalyanakalya |
janet aikatwa no mwenso ukalamba pa kwishiba ukuti ukufyuka kwakwe nakwishibikwa |
peter ena atendeka ukwebaula abanakashi abafyuka ku balume babo janet alesuminishako ilya nkulilishi |
cilya baponena mu musebo wa tayala na motoka umo ifi afuma kunuma |
cilya apalama apali janet na peter anasha no lubilo |
mukuya kwa nshita bamo mukati ka filonganino fimo balifwaya ukupanga ulupapulo ulwapalanako nefilonganino fimbi |
ici caliletele ubwafya mukati ka nkuta sha christian brethren pa nshita itali |
bamo balifuma namu christian brethren no kulembesha ifilonganino mwi shina limbi |
pamulandu wine pa sixteen july nineteen ninety abakalamba ba filonganino naba minshoni mu filonganino fya christian brethren mu zambia balikumene ku kalulushi chibuluma pakulolekesha pa lupapulo lwa cmml |
panuma ya uku kulongana calisuminishiwa ukukonka icikope ca cilonganino mu cipingo cipya umo kristu e mutwe |
icebo cakwe endubulwila nakaputula wa fikansa kabili elupapulo lwa cilonganino cakwe |
no lupapulo lwalembelwe panuma yakulanshanya lusumbula amalembo yamushilo ne fikomo fifwile ukukonkwa mu lukuta lwakwa kristu mu cipingo cipya |
ulu lupapulo lwapusana ne mpapulo sha filonganino fimbi |
eico cilefwaikwa sana ukuti cila muntu akwate kope wa ulu lupapulo |
kabili kuti cawamisha ukuti bonse tube no mupashi wa bena berea ukupokelela amashiwi no kuya bebeta ukumona ngaya cine |
lesa wa mutende abe nenu |
lipusho no bwasuko |
pesamba lya uyu mutwe twapeela incende kuli bakabelenga wesu ku kwipusha amepusho ayali yonse ayo bengakwata |
bakabelenga bambi kuti batuma amasuko |
tukafumya muli fyonse fibili ifyotukamona ukuti kuti fyayafwilisha abantu abengi mu filonganino fyesu |
ngacakutila ilipusho lyenu likuminefye imwe mweka tukesha ukumipela ubwasuko bumikumine ukupitila mukumilembela kalata nangu email |
ilipusho lyakubalilapo nili ilyo umuntu umupya aiminina pakupwa kwa kulongana nokutila untuwatetekela elyo alefwaya ukuba membala wa ici cilonganino lutampulo nshi tulingile ukusenda |
bushe pali uukwete ubwasuko pali ici |
ba mulenga muli bamo pa ntungulushi sha cilonganino ca christian brethren kwa songa |
bushe ni lilali bashimpile icilonganino |
musango nshi tulingile ukupokelelamo umweni pakuba nga membala mu cilonganino cesu |
icilonganino cashimpilwe mu nineteen ninety two |
bushe imwe mwatampile ukukonka imfumu yesu yesu kristu lilali |
ine naishileba umwina kristu mu nineteen ninety ilyo ba isaiah chalwe bangafwilishe panuma ya kunshimikila imbila nsuma |
namukwata ituka kwa songa |
bushe fintu nshi ifyo mushitisha |
ifipe nshitisha grocery ifyakulya ifyela elyo ne fyakufwala no muti wa cingeleshi |
bushe muya kwi mukushita filya fipe |
ifi fipe nshita ku kasama elyo na ku nakonde |
bushe muyako imiku inga |
mu mweshi umo nyendamo imiku ibili |
bushe mwamonamo amafya ya musango shani muli uyo mulimo wa makwebo |
pa myaka ikumi na ibili mu makwebo yandi ndasanga amafya ayalekana lekana |
ubupupu mwishitima train |
abantu bamo tabalipila inkongole |
abalupwa bamo balafwaya ukusenda ifipe ukwabula ukulipila |
abantu bamo balantunganya suspect ukuti ndabomfya amalele mu makwebo yandi |
bambi nabo tabaishiba ukucepelwa amaka kwa ndalama yesu iya kwacha |
twebeni ubupusano pakati ka imwe na bamakwebo abashasumina |
pamo nga shimakwebo umwina kristu nshishitisha ifipe ifileta ubwafya ku bantu pamo nga |
ubwalwa fwaka elyo naimbi imiti ikola |
pa mulungu ndesala ituka pa nshita ya mapepo nine koloko ukushinta napa fourteen koloko |
bushe shop yenu yamwafwa shani ukubomba umulimo wakwa lesa |
mwituka lyandi ndabila imbila nsuma ku bantu bamo abesa kukushita ifyo balekabila |
bushe kuti mwapandako amano kuli abo abalebelenga ili lyashi abo abengafwaya ukutampa umulimo wa tuma shop mu mishi yabo |
abalefwaya ukutendeka amakwebo pa myabo kuti batendeka nga cakuti nabaipelesha ukupita mu mafya aya misango iyapusana pusana |
bafwile ukwishiba ukupenda bwino pakuti baleishiba ifyo baleposa indalama nga muli ubukumu nangu iyoo |
bafwile ukwishiba ifipe ifyo abanto bafwaya sana kuli iyo ncende pakuti tabali nokuposa ifipe ifyakokola sana |
ine nabombele umwaka umo no muntu umo mwituka lyakwe ilyo nshilatampa amakwebo yandi |
bushe namukwata amashiwi ayakulekelesha |
joni awe kwena mwandini janet te mukashana engapendelwa mu bamusango uyo nelyo panono |
kabili alundapo kabili ati kwena pa kusanga ukuti ninkula ndefwaya batuufya bwangu pantu bankungulume nabo tabupela mucinshi |
akuba ni ku mushi fino nga naupa kale nomba nga baletwita bashi kampanda |
banalume nga mulefwaya ukucita ubwinga lilali |
joni uyo wine e mulandu tukaila na cikashana ku lusaka ku kumfwana na bafyashi bakwe |
banalume shikutala kanshi mwaleta abenamwenu kuno twaisabamona no kubeshiba |
joni nkayamubula mailo nga nafuma ku ncito |
akasuba cilya kasenduluka banalume babwelelamo ku ncito joni nao anina pa citukutuku cakwe ku kutwalila janet uto amushitile |
ilyo afikile pa mr thorncroft alitinine ukwingila ne citukutuku mu yadi |
kanshi ashile acimika mumbali ya musebo mupepi ne cipata elyo aingila |
janet ati ateshe umusowa wa citukutuku washimina mupepi aisafumina panse amona ni joni uyu aleisa |
bati baposhanye janet aipusha joni ati nge co citukutuku naumfwa cashimina mupepi ne cipata nani aisa naco |
joni yangu aba bamayo ulwipushisha ee bushe nga nati nine naisa naco uletipo shani |
janet ati nga filya batila pasho mulenge epaye ulyeko kwena wabepa iwe enda tumone nga cinecine |
joni te bufi ndekubepa tuleya uyemona kabili eco naishila ukuti wise ucimone |
joni atangila pantanshi ku kuyalanga janet icitukutuku cakwe |
kuti cilia bafikapo janet akumbatila joni ati mwabombeni pa kushita icintu cacindame fi bushe ushitile kwi dali |
joni ati nashita ku kasungu tubomba nako ku maini |
janet na joni bati bapwe ukutambe citukutuku babwelela ku yadi baingila na mu nganda |
cilya janet ati aletabataba pa kuti anaye ubwali |
joni amulesha ati kwena nga ulefwaya ukupekanya icakulya ine nafuma pa kulya nombaline |
kuno njishile ku kukuletela uto mu cola bula |
bati bekale panono joni kabili asosa ati ni shani mune ubulendo bwesu ubwa kuya ku kumona abafyashi bobe ku lusaka |
ine mpekenye ukuti tukeme pali citatu ufwile ukulomba lusa ku basungu bobe |
ufwile walomba ulusa lelo line pakuti mailo pali cibili walaipekanya pali citatu nishi lwapya |
janet ati ee cisuma kanshi nalacita umo mwine wasosela |
nga kanshi tukaya nanshi ku lusaka kwine lishitima atemwa ni motoka |
joni natupangana na cibusa wandi umo ifi ukuti akatusendeko muli motoka wakwe pantu nao eko ali kuya pa bushiku bwine ubo |
bacilli balelanda janet aumfwa kadona kakwe kamwita |
nao ayako ulubilo |
kadona nani ulya mulumendo muli nankwe munganda |
janet e mulumendo afwaya ukungupa |
kadona oh kanshi cisuma bwelelamo |
ine ndeti nalimo ni aba balumendo benda icendeende abaleta imilandu mpanga yonse |
pa kubwela ku nganda janet asanga joni nasamuna icipica cakwe aletamba |
cilya aingila joni ati nga kanshi iwe ici cipica cawame fi nani akukopele |
janet nakopelwe ku royal art studio ku harare |
nga wacitemwa leka nkuletele cimbi ica musango uyu wine eco usende |
awe aima ayaleta ne cikope ku kati ka nganda apela joni nao atemwa sana asantika no kusantika |
talati abwelemo joni aibukisha cimbi ati yangu naendi nati ndabe bayama balefwaya sana ukukumona |
bushe mailo nga bakupela ulusa lwa kuleka incite kuti calinga nshita nshi pa kuyafikako |
wisakamana pa mulandu wa kwenda nkesakubuula pali motasaiko |
Subsets and Splits
No community queries yet
The top public SQL queries from the community will appear here once available.